क़ुतुब शाही मक़बरा

क़ुतुब शाही मक़बरा हैदराबाद(भारत) में गोलकोंडा क़िले के पास इब्राहिम बाग़ (बाग़ परिसर) में स्थित है। इसमें क़ुतुब शाही वंश  के विभिन्न राजाओं द्वारा निर्मित मक़बरे और मस्जिदें हैं। छोटे मक़बरे के गलियारे एक मंज़िला हैं जबकि बड़े मक़बरे के गलियारे दो मंज़िला हैं। प्रत्येक मक़बरे के केंद्र में एक पत्थर की क़ब्र बनी हुई है जो नीचे के तहखाना में रखी तिजोरी के ऊपर बनाई गई है। इन गुंबदों को मूल रूप से नीले और हरे रंग की टाइलों से मढ़ा गया था, जिनमें से अब केवल कुछ टुकड़े ही बचे हैं।रैस्टोरेशन ऑफ़ कुली क़ुतुब शाही टॉम्ब्स

यूनेस्को ने इस परिसर को 2014 में विश्व विरासत स्थल बनाने के लिए अपनी "संभावित सूची" में शामिल किया था।

 सात कुतुब शाही मकबरे 
 सुल्तान कुली कुतुब-उल-मुल्क
 जमशेद कुली कुतुब शाह प्रतिद्वंद्वी
 इब्राहिम कुली कुतुब शाह वली (1550-1580)
 मुहम्मद कुली कुतुब शाह (1580-1612)
 सुल्तान मुहम्मद कुतुब शाह (1612-1626)
 अब्दुल्ला कुतुब शाह (1626-1672)
 हयात बख्शी बेग़म (निधन: 1667) वे मुहम्मद कुली कुतुब शाह की इकलौती बेटी थी।

इतिहास
क़ुतुब शाही काल के दौरान इन मक़बरों का बहुत सम्मान किया जाता था। उनके शासनकाल के पश्चात् जब तक कि सर सालार जंग तृतीय ने 19वीं शताब्दी के आरंभ में उनकी बहाली का आदेश नहीं दे दिया तब तक इन क़ब्रों की उपेक्षा की गई। वहाँ चारदीवारी के भीतर एक बग़ीचा बनाया गया था।

जीर्णोद्धार
तेलंगाना राज्य पुरातत्व और संग्रहालय विभाग ने आग़ा खाँ ट्रस्ट फ़ॉर कल्चर के सहयोग से कब्रों की मरम्मत की गई। परिसर के भीतर बावड़ियों के जीर्णोद्धार के लिए यूएस एंबेसडर फंड फ़ॉर कल्चरल प्रिज़र्वेशन द्वारा वित्तीय सहायता प्रदान की गई थी जिसकी बहाली का काम 2013 में शुरू किया गया था। 10 मार्च 2020 को भारत में अमरीकी राजदूत द्वारा इसका उद्घाटन किया गया था। 

 सन्दर्भ 

श्रेणी:मक़बरा
श्रेणी:मस्जिद
श्रेणी:हैदराबाद